வெற்றிக்கு பிறகு மும்பை அணியின் கேப்டன் ரோகித் சர்மா அளித்த பேட்டியில், ‘இந்த வெற்றியின் மூலம் ‘பிளே-ஆப்’ சுற்று வாய்ப்பில் நாங்கள் இன்னும் நீடிக்கிறோம். இந்த வெற்றி எங்களுக்கு தேவையானதாக இருந்தது. எங்களது பந்து வீச்சு தொடக்கம் முதலே சிறப்பாக இருந்தது. இந்த ஆடுகளத்தில் பந்து வீச்சாளர்கள் எதிரணி பேட்ஸ்மேன்களை அதிக ரன்கள் குவிக்க விடாமல் தடுத்தது சிறப்பான செயல்பாடாகும். சேசிங் செய்கையிலும் நாங்கள் அருமையாக விளையாடினோம். ரன் ரேட்டை அதிகரிக்கவே நான் பின்வரிசையில் இறங்கி, ஹர்திக் பாண்ட்யாவை முன்கூட்டியே களம் இறக்கினோம். கடைசி கட்டத்தில் நாங்கள் அதிக ரன்கள் விட்டுக்கொடுப்பதை குறைக்க வேண்டியது அவசியமானதாகும். திட்டமிட்டபடி எல்லா வீரர்களும் சிறப்பாக செயல்பட்டனர். இந்த வெற்றி உத்வேகத்தை நாங்கள் வரும் ஆட்டங்களிலும் தொடர வேண்டும்’ என்றார்.